P6_TA(2007)0158

Egyes halászati termékek forgalomba hozatalakor felmerülő többletköltségek ellentételezése *

Az Európai Parlament 2007. április 26-i jogalkotási állásfoglalása az Azori-szigetekről, Madeiráról, a Kanári-szigetekről, valamint Franciaország Francia Guyana és Réunion tengerentúli megyéiből származó egyes halászati termékek forgalomba hozatalakor felmerülő többletköltségek ellentételezésére vonatkozó rendszer 2007-től 2013-ig terjedő időszakra történő bevezetéséről szóló tanácsi rendeletre irányuló javaslatról (COM(2006)0740 - C6-0505/2006 - 2006/0247(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0740) [1],

- tekintettel az EK-Szerződés 37. cikkére és 299. cikkének (2) bekezdésére, amelynek megfelelően a Tanács konzultált a Parlamenttel (C6-0505/2006),

- tekintettel eljárási szabályzata 51. cikkére,

- tekintettel a Halászati Bizottság jelentésére, valamint a Költségvetési Bizottság és a Regionális Fejlesztési Bizottság véleményére (A6-0083/2007),

1. jóváhagyja a Bizottság javaslatát, annak módosított formájában;

2. felhívja a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése értelmében;

3. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való újbóli konzultációra abban az esetben, ha lényegesen kívánja módosítani a Bizottság javaslatát;

5. utasítja elnökét, hogy továbbítsa a Parlament állásfoglalását a Tanácsnak, és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

Cím

A Tanács rendeletére irányuló javaslata az Azori-szigetekről, Madeiráról, a Kanári-szigetekről, valamint Franciaország Francia Guyana és Réunion tengerentúli megyéiből származó egyes halászati termékek forgalomba hozatalából eredő többletköltségek ellentételezésére vonatkozó rendszer 2007-től 2013-ig terjedő időszakra történő bevezetéséről | A Tanács rendeletére irányuló javaslata az Azori-szigetekről, Madeiráról, a Kanári-szigetekről, valamint Franciaország Francia Guyana és Réunion tengerentúli megyéiből származó egyes halászati termékek forgalomba hozatalakor a távoli fekvésből származó többletköltségek ellentételezésére vonatkozó rendszer bevezetéséről (Ez a módosítás az egész szövegre vonatkozik.) |

2. módosítás

(-1a) preambulumbekezdés (új)

| (-1a) A legkülső régiók olyan állandó, fejlődésüket és szűkös gazdasági diverzifikációs lehetőségüket korlátozó strukturális tényezők által meghatározott törékeny gazdasággal rendelkeznek, amelyben a halászati ágazat és az ősi halászközösségek fontos szerepet játszanak a gazdasági tevékenység és foglalkoztatás fenntartásában - az értéklánc felsőbb és alsóbb szintjein egyaránt -, valamint a gazdasági és társadalmi kohézió elősegítésében. |

3. módosítás

(-1b) preambulumbekezdés (új)

| (-1b) Figyelembe kell venni a legkülső régiók sajátosságait és ágazati különbségeit, amelyekhez különböző igények kapcsolódnak. |

4. módosítás

(-1c) preambulumbekezdés (új)

| (-1c) Figyelembe kell venni a szállítási díjak és a hozzájuk kapcsolódó költségek - különösen 2003 óta a kőolaj árának jelentős emelkedése által előidézett - növekedését, amely súlyosbítja a távoli fekvés miatti többletköltségeket. |

5. módosítás

(1) preambulumbekezdés

(1) A Közösség legkülső régióiban a halászati ágazat nehézségekkel küzd, és különösen a Szerződés 299. cikkének (2) bekezdésében elismert kedvezőtlen adottságok folytán, elsősorban az európai kontinensre történő szállítás költségeiből fakadóan egyes halászati termékek forgalomba hozatalakor többletkiadásokra kényszerül. | (1) A Közösség legkülső régióiban a halászati ágazat nehézségekkel küzd, és különösen a Szerződés 299. cikkének (2) bekezdésében elismert kedvezőtlen adottságok folytán, többek között az európai földrészre történő szállítás költségeiből fakadóan egyes halászati termékek előállításakor és forgalomba hozatalakor többletkiadásokra kényszerül. |

6. módosítás

(5) preambulumbekezdés

(5) A tagállamoknak olyan ellentételezési összeget kell meghatározniuk, amely lehetővé teszi a legkülső régiók kedvezőtlen adottságok folytán, különösen pedig a termékeknek az európai kontinensre történő szállítása miatt jelentkező többletköltségek megfelelő kiegyenlítését. A túlkompenzálás elkerülése érdekében az összegnek a támogatás által kiegyenlített többletköltségekkel arányosnak kell lennie, és semmilyen körülmények között sem haladhatja meg az európai kontinensre történő szállítás költségei és az egyéb kapcsolódó költségek meghatározott százalékát. Az ellentételezésnek ebből a célból figyelembe kell vennie a többletköltségeket befolyásoló más típusú közbeavatkozásokat. | (5) A tagállamoknak olyan ellentételezési összeget kell meghatározniuk, amely lehetővé teszi a legkülső régiók kedvezőtlen adottságok folytán, többek között pedig a termékeknek az európai kontinensre történő szállítása miatt jelentkező többletköltségek megfelelő kiegyenlítését. A túlkompenzálás elkerülése érdekében az összegnek a támogatás által kiegyenlített többletköltségekkel arányosnak kell lennie. Az ellentételezésnek ebből a célból figyelembe kell vennie a többletköltségeket befolyásoló más típusú állami beavatkozásokat. |

7. módosítás

(5a) preambulumbekezdés (új)

| (5a) Figyelembe kell venni a legkülső régiókban a kis mértékű part menti és kisüzemi halászat társadalmi-gazdasági jelentőségét és a fejlődésükhöz nélkülözhetetlen feltételek megteremtésének szükségességét. |

8. módosítás

(5b) preambulumbekezdés (új)

| (5b) A jelenlegi termelési kapacitás keretei között engedélyezni kell az ellátás közösségi piacról történő biztosítását, ha a legkülső régiók halászflottáinak fogásai nem elegendőek a helyi halfeldolgozó ipar ellátásához. |

9. módosítás

(6) preambulumbekezdés

(6) E rendelet célkitűzéseinek megfelelő elérése és a közös halászati politikának való megfelelés biztosítása érdekében a támogatásnak a közös halászati politika rendelkezéseivel összhangban kifogott és feldolgozott halászati termékekre kell korlátozódnia. | (6) E rendelet céljainak megfelelő elérése és a közös halászati politikának való megfelelés biztosítása érdekében támogatást kell nyújtani a közös halászati politika rendelkezéseivel összhangban kifogott és feldolgozott halászati termékekre, valamint a halfeldolgozásban használt egyéb nyersanyagokra. |

10. módosítás

(7a) preambulumbekezdés (új)

| (7a) A Bizottság arra vonatkozó állandó politikáját illetően, hogy nem engedélyez állami támogatást a működéshez a halászati termékek gyártási, feldolgozási és értékesítési ágazatában, mentesség adható a legkülső régiók haltenyésztési termelésének a távolsághoz, a szigetjelleghez, a távoli fekvéshez, a kis mérethez, a domborzathoz, az éghajlathoz és a néhány számú terméktől való gazdasági függéshez kapcsolódó kényszerűségeinek enyhítése érdekében. |

11. módosítás

(9) preambulumbekezdés

(9) A rendszer 2013 után történő folytatásáról meghozandó döntés megalapozása érdekében kívánatos, hogy a Bizottság a rendszer hatályának lejárta előtt kellő idővel független értékelésen alapuló jelentést nyújtson be az Európai Parlamentnek, az Európai Tanácsnak és az Európai Gazdasági és Szociális Bizottságnak. | (9) Az ellentételezési rendszer felülvizsgálata érdekében, figyelembe véve e rendelet céljainak megvalósítását, kívánatos, hogy a Bizottság 2011. december 31-ig független értékelésen alapuló, e rendelet alapján megvalósított tevékenységek hatását elemző, és szükség esetén a megfelelő jogalkotási javaslatokkal ellátott jelentést nyújtson be az Európai Parlamentnek, az Európai Tanácsnak és az Európai Gazdasági és Szociális Bizottságnak. |

12. módosítás

1. cikk bevezető rész

Ez a rendelet a 2007-től 2013-ig terjedő időszakra vonatkozóan meghatározza a következő régiókból származó egyes halászati termékek forgalomba hozatalakor a kérdéses régiók kedvezőtlen adottságai miatt a 3. cikkben meghatározott gazdasági szereplőknél felmerülő többletköltségek ellentételezésének (a továbbiakban: ellentételezés) rendjét: | Ez a rendelet a 2007-től 2013-ig terjedő időszakra vonatkozóan meghatározza a következő legkülső régiókból származó egyes halászati termékek forgalomba hozatalakor e régiók kedvezőtlen adottságai miatt a 3. cikkben meghatározott gazdasági szereplőknél a távoli fekvés következtében felmerülő többletköltségek ellentételezésének (a továbbiakban: ellentételezés) rendjét: |

13. módosítás

3. cikk (1) bekezdése bevezető rész

(1) Az ellentételezést a halászati termékek forgalomba hozatala során többletköltségeket viselő következő gazdasági szereplők javára kell kifizetni: | (1) Az ellentételezést az 1. cikkben felsorolt régiókból származó halászati termékek forgalomba hozatalakor a távoli fekvésből fakadó többletköltségeket viselő következő gazdasági szereplők javára kell kifizetni: |

14. módosítás

3. cikk (1) bekezdése c) pont

c)a feldolgozó- és az értékesítési ágazat szereplői, illetőleg e szereplők társulásai, akiknél az érintett termékek forgalomba hozatalával összefüggésben többletköltségek merülnek fel. | c)a feldolgozó- és az értékesítési ágazat szereplői, illetőleg e szereplők társulásai, akiknél az érintett termékek előállításával, feldolgozásával és forgalomba hozatalával összefüggésben többletköltségek merülnek fel. |

15. módosítás

4. cikk (3) bekezdésének ca) pontja (új)

| ca) ellenőrzés. |

16. módosítás

4. cikk (4) bekezdése b) pont

b)olyan közösségi halászhajók fogtak, amelyeket nem az 1. cikkben felsorolt régiók valamely kikötőjében lajstromoztak; | b)olyan közösségi halászhajók fogtak, amelyeket nem az 1. cikkben felsorolt régiók valamely kikötőjében lajstromoztak, kivéve azokat az eseteket, amikor az 1. cikkben felsorolt régiók termelése nem elegendő feldolgozóiparuk ellátásához és a közösségi halászhajók által kifogott halak feldolgozásához folyamodnak; |

17. módosítás

4a. cikk (új)

| 4a. cikk Egyéb támogatható termékek A halászati termékek feldolgozásában használt termékekre is nyújtható ellentételezés, ha az nem vezet a közösségi támogatások halmozódásához e termékek esetében. |

18. módosítás

5. cikk (2) bekezdése a) pont

a)minden egyes halászati termék vonatkozásában az érintett régió kedvezőtlen adottságai miatt felmerülő többletköltségeket, különösen az európai kontinensre történő szállítás költségét, | a)minden egyes halászati termék vonatkozásában az érintett régió kedvezőtlen adottságai miatt felmerülő többletköltségeket, többek között az európai kontinensre, illetve az 1. cikkben meghatározott szomszédos régiók között történő szállítás költségét, |

19. módosítás

5. cikk (2) bekezdése b) pont

b)minden olyan egyéb közbeavatkozást, amely befolyásolja a többletköltségek mértékét. | b)minden egyes halászati termék vonatkozásában az 1. cikkben felsorolt régiók kedvezőtlen adottságai miatt felmerülő szállítási többletköltségeket; |

20. módosítás

5. cikk (2) bekezdésének ba) pontja (új)

| ba)a kedvezményezett típusa, különös tekintettel a kis mértékű part menti és kisüzemi halászatra; |

21. módosítás

5. cikk (2) bekezdésének bb) pontja (új)

| bb)minden olyan egyéb állami intervenció, amely befolyásolja a többletköltségek mértékét. |

22. módosítás

5. cikk (3) bekezdés

(3) A többletköltségek ellentételezésének arányosnak kell lennie az ellensúlyozni kívánt többletköltségekkel, és nem haladhatja meg az európai kontinensre történő szállítás költsége és az egyéb kapcsolódó költségek 75%-át. | (3) A többletköltségek ellentételezésének arányosnak kell lennie az ellensúlyozni kívánt többletköltségekkel, és fedeznie kell az európai földrészre történő és az 1. cikkben felsorolt területek közötti szállítás költségét és az egyéb kapcsolódó költségeket. |

23. módosítás

5. cikk (4) bekezdése a) pont

a) Azori-szigetek és Madeira: 4283992 EUR; | a) Azori-szigetek és Madeira: 4855314 EUR; |

24. módosítás

5. cikk (4) bekezdése b) pont

b) Kanári-szigetek: 5844076 EUR; | b) Kanári-szigetek: 6623454 EUR; |

25. módosítás

5. cikk (4) bekezdése c) pont

c) Francia Guyana és Réunion: 4868700 EUR. | c) Francia Guyana és Réunion: 5518000 EUR. |

26. módosítás

5. cikk (4a) bekezdés (új)

| (4a) A (4) bekezdésben meghatározott összegeket minden évben az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 16. pontjában előírt technikai kiigazításnak kell alávetni [2] |

27. módosítás

7. cikk (1) bekezdés

(1) E rendelet hatálybalépésétől számítva négy hónapon belül az érintett tagállamok benyújtják a Bizottságnak a 4. cikk (1) bekezdésében előírt jegyzékeket és mennyiségeket, valamint az 5. cikk (1) bekezdésében előírt ellentételezési mértékeket (a továbbiakban együtt: ellentételezési terv). | (1) E rendelet hatálybalépésétől számítva négy hónapon belül az érintett tagállamok benyújtják a Bizottságnak a 4. cikk (1) bekezdésében előírt jegyzékeket és mennyiségeket, az 5. cikkben előírt ellentételezési mértékeket, valamint a 4. cikk (2)- (4) bekezdése rendelkezései tiszteletben tartásának biztosítása érdekében alkalmazandó intézkedések részletes jegyzékét (a továbbiakban együtt: ellentételezési terv). |

28. módosítás

7. cikk (4) bekezdés

(4) Ha egy tagállam a 6. cikk szerint módosítást kíván végrehajtani, akkor benyújtja módosított ellentételezési tervét a Bizottságnak; ezt követően a (2) és a (3) bekezdés szerint kell értelemszerűen eljárni. | (4) Ha egy tagállam a 6. cikk szerint módosítást kíván végrehajtani, akkor benyújtja módosított ellentételezési tervét a Bizottságnak. Ha a Bizottság a módosított rendelkezés kézhezvételétől számított négy héten belül nem válaszol, a módosított rendelkezés jóváhagyottnak tekinthető. |

29. módosítás

7a. cikk (új)

| 7a. cikk Az összegek kiigazítása E rendelet teljes pénzügyi keretének korlátai között kiigazítást lehet alkalmazni az egyazon tagállamhoz tartozó régiók között. |

30. módosítás

7b. cikk (új)

| 7b. cikk Állami támogatások (1) Azokra a halászati termékekre, amelyekre a Szerződés 87., 88. és 89. cikkét kell alkalmazni, a Bizottság támogatást engedélyezhet a működéshez a termelési, feldolgozási és értékesítési ágazatokban annak érdekében, hogy csökkentsék a legkülső régiókra jellemző, az e régiók elszigeteltségéhez, szigetjellegéhez, és távoli fekvéséhez kapcsolódó hátrányokat. (2) Ebben az esetben a tagállam tájékoztatja a Bizottságot, mint az ellentételezési rendelkezések címzettjét az állami támogatásról, amelyet ez utóbbi a 7. cikknek megfelelően jóváhagy. Az állami támogatás e módon történő bejelentése megfelel a Szerződés 88. cikk (3) bekezdése első mondatában előírt tájékoztatási kötelezettségnek. |

31. módosítás

8. cikk (1) bekezdés

(1) Az érintett tagállamok éves jelentést készítenek az ellentételezés alkalmazásáról, és ezt minden évben április 30-ig benyújtják a Bizottságnak. | (1) Az érintett tagállamok éves jelentést készítenek az ellentételezés alkalmazásáról, és ezt minden évben június 30-ig benyújtják a Bizottságnak. |

32. módosítás

8. cikk (2) bekezdés

(2) A Bizottság legkésőbb 2011. december 31-ig független értékelésen alapuló jelentést nyújt be az Európai Parlamentnek, a Tanácsnak és az Európai Gazdasági és Szociális Bizottságnak az ellentételezés megvalósításáról, és ennek kíséretében szükség szerint jogalkotási javaslatokat is előterjeszt. | (2) A Bizottság legkésőbb 2011. december 31-ig, majd ötévenként független értékelésen alapuló jelentést nyújt be az Európai Parlamentnek, a Tanácsnak és az Európai Gazdasági és Szociális Bizottságnak az ellentételezés megvalósításáról, és ennek kíséretében szükség szerint jogalkotási javaslatokat is előterjeszt. |

33. módosítás

10. cikk

A tagállamok megfelelő rendelkezéseket fogadnak el az e rendeletben meghatározott követelmények betartásának és a műveletek szabályszerűségének biztosítására. | A tagállamok megfelelő rendelkezéseket fogadnak el az e rendeletben meghatározott követelmények betartásának és a műveletek szabályszerűségének biztosítására. A halászati termékek nyomon követhetőségére vonatkozó rendelkezések megfelelően részletezettek az ellentételezésre nem jogosult termékek azonosításának lehetővé tétele érdekében. |

34. módosítás

14. cikk második bekezdés

A rendeletet 2007. január 1-jétől 2013. december 31-ig kell alkalmazni. | A rendeletet 2007. január 1-jétől kell alkalmazni. |

[1] A Hivatalos Lapban még nem tették közzé.

[2] HL C 139., 2006.6.14., 1. o.

--------------------------------------------------